Kochlearinis implantas

Kochlearinis implantas arba klausos implantas – tai elektroninis medicininis prietaisas, kurio dėka kurtiesiems grąžinama klausa. Procesorius transformuoja aplinkos garsus į elektroninį signalą, o implanto elektrodas, įkištas į vidinėje ausyje esančią sraigę, perduoda šį signalą klausos nervui, toliau impulsas keliauja į smegenų žievę ir implantuotasis asmuo girdi.Mataitytė-Diržienė, J., Stumbrys, D., Byčkova, J. and Lesinskas, E., Kochlearinė implantacija Lietuvoje: paplitimas ir sistemos apžvalga. Socialinė teorija, empirija, politika ir praktika, (17), pp.132-148. 

Pastaraisiais dešimtmečiais įrodyta, kad kochlearinė implantacija yra saugus ir veiksmingas klausos reabilitacijos būdas kurtiems vaikams. Implanto technologija keitėsi – nuo vienkanalio iki daugiakanalio, operacijos technika tapo mažai traumatiška, išsiplėtė indikacijos operacijai. Nors girdėjimo kokybė naudojant kochlearinį implantą skiriasi nuo normalaus girdėjimo, kochlearinė implantacija revoliuciškai keičia kurčių vaikų kalbos raidą. Remiantis moksline literatūra, pusės vaikų, naudojančių kochlearinius implantus, kalbos suvokimo ir kalbinių įgūdžių lygis gali priartėti prie normaliai girdinčių bendraamžių.Byčkova, J., Gradauskienė, E., Lesinskas, E., Mikštienė, V. and Utkus, A., 2013. Early Outcomes of Cochlear Implantation in Children. Sveikatos mokslai/Health Sciences, 22(6 (85)), pp.140-145. 

 Išnašos 

Kategorija:Medicina
Kategorija:Klausos sistema
Kategorija:Kurtumas